o
DEREK PRINCE: PELASTUKSEN VASTAANOTTAMINEN
OSA 2
Luuk. 8. luvussa on hieno esimerkki.
Jeesus palasi Genesaretinjärven toiselle rannalle myöhemmin.
Verenvuototautia sairastava nainen kosketti Jeesusta.
Jeesus kysyi: "Kuka kosketti minua?"
Nainen oli peloissaan.
Mooseksen lain mukaan hänen- kaltaisensa nainen oli epäpuhdas.
Nainen oli niin epätoivoinen, että hän toimi vastoin lakia.
Nainen heittäytyi maahan Jeesuksen eteen ja tunnusti.
Luuk. 8:48: -
"Jeesus sanoi hänelle: 'Tyttäreni, uskosi on parantanut sinut.'
'Mene rauhassa.'"
Kreikaksi jae kuuluu: "Uskosi on pelastanut sinut."
Vapautuminen kroonisesta sairaudesta oli osa pelastusta.
Luuk. 8:50:ssä Jeesus oli matkalla Jairoksen tyttären luo.
Tytär oli kuolemaisillaan.
Viivästymisen takia Jairoksen tytär kuoli.
Hyvää tarkoittavat kielteiset ihmiset lähettivät sanan: -
"Älkää vaivatko Mestaria. Tyttö kuoli."
Jeesus vastasi: "Älä pelkää. Usko, niin hän pelastuu."
Tässä puhutaan pelastumisesta.
Tyttö virkosi kuolemasta elämään.
Se on pelastuksen osa.
Avaa Ap. t. 4:9.
Pietari ja Johannes olivat juuri parantaneet halvaantuneen, -
joka makasi temppelin portilla ja kerjäsi almuja.
Uskonnolliset johtajat esittivät tyypillisen kysymyksen: -
"Millä voimalla hänet parannettiin?"
Kun Jeesus paransi ihmisiä, tavallisesti sapattina, -
fariseukset miettivät vain sapatti- sääntöjä, ei ihmisen terveyttä.
Se on tyypillistä uskonnollisille ihmisille.
Takerrumme pikkusääntöihin ja unohdamme tärkeät asiat.
Pietari ja Johannes vietiin Suuren neuvoston eteen.
Pietari sanoi Ap. t. 4:9:ssä: -
"Jos meidät nyt pannaan vastaamaan hyvästä teosta" -
"ja ilmoittamaan, kenen nimessä sairas on parannettu"
Kreikaksi: "pelastettu".
Voiman ja elämän palauttamista kutsutaan pelastukseksi.
Hieman myöhemmin Pietari sanoo: -
"Se tapahtui Jeesuksen Nasaretilaisen nimessä."
"Ei kukaan muu voi pelastaa kuin Hän."
Miehen parantaminen oli siis pelastamista.
Mainitsen vielä 2 esimerkkiä.
Ap. t. 14:8.
Tässä Paavali saarnasi Lystrassa.
"Lystrassa oli mies, joka oli ollut rampa syntymästään saakka."
"Hän oli jaloistaan voimaton, eikä ollut koskaan kyennyt kävelemään."
"Mies istui kuuntelemassa Paavalin puhetta."
"Paavali huomasi, että mies uskoi voivansa parantua."
"Hän sanoi kovalla äänellä: 'Nouse seisomaan! Oikaise jalkasi.'"
"Mies hypähti pystyyn ja käveli."
Paavali näki, että miehellä on usko pelastua.
2. Tim. 4:8:ssa sana esiintyy aivan eri yhteydessä.
Korjaan, 2. Tim. 4:18.
Elämänsä ehtoopuolella Paavali oli vankilassa.
Hän odotti todennäköistä teloitusta.
"Herra pelastaa vastedeskin minut kaikesta pahasta" -
"ja vie minut turvaan taivaalliseen valtakuntaansa."
"Viedä turvaan" on kreikaksi "pelastaa".
Pelastus on siis jatkuvaa turvaan viemistä.
Otin esille kahdeksan esimerkkiä pelastus- ja pelastaa-sanasta.
Ne merkitsevät muuta kuin "antaa synnit anteeksi".
Se pitää sisällään Jeesuksen ristintyön kaikki siunaukset.
Se kattaa ihmiselämän kaikki alueet.
Se kattaa kaikki tarpeemme ajassa ja ikuisuudessa: -
hengelliset, emotionaaliset, fyysiset ja taloudelliset tarpeet.
Jeesuksen ainoa uhri kattaa kaiken.
Olen miettinyt tätä vuosien ajan.
Kun makasin sairaana Egyptissä vuonna 1943 -
brittiläisessä sotasairaalassa, -
Jumala lähetti luokseni 76-vuotiaan sisaren Pelastusarmeijasta.
Hän oli Herran soturi.
Sain luvan käydä Pelastusarmeijan vaunussa. Siellä rukoiltiin.
Jumala puhui minulle vaunussa erään toisen sisaren kautta.
"Pohdiskele Golgatan joka suhteessa täydellistä työtä."
Vaunusta ulos tultuani olin yhtä sairas kuin sinne mennessänikin.
Jumala osoitti minulle, mistä vastaus löytyy.
Golgatan ristintyö on täydellinen työ joka suhteessa.
Se on täydellinen, tarpeesta tai näkökulmasta riippumatta.
Viimeksi kuluneet 46 vuotta olen miettinyt Golgatan ristintyötä.
En ole vielä päässyt loppuun.
Löydän aina jotakin uutta.
Ajan mittaan olen tehnyt kaksi havaintoa.
Olen löytänyt kaksi kerrontatapaa.
Jumala on antanut kaksi avainsanaa.
Niiden avulla voi selittää Jeesuksen ristinkuoleman merkitystä
Ensimmäinen sana on "vaihtokauppa", toinen "samastuminen".
Selitän ensiksi, mitä tarkoitan vaihtokaupalla.
Avainjae on Jes. 53:6.
"Vaelsimme eksyksissä kuin lampaat, jokainen kääntyi omalle tielleen."
Se on ihmiskunnan ongelma.
Kaikki ovat syypäitä omalle tielle kääntymiseen.
Kaikki eivät ole ryöstäneet pankkia eivätkä tehneet aviorikosta.
Meistä jokainen on kääntynyt omalle tielleen.
Meidän tiemme on eri kuin Jumalan tie.
Jae jatkuu: -
"Herra pani meidän kaikkien synti- velkamme Jeesuksen kannettavaksi."
Omalle tielle kääntymistä kutsutaan syntivelaksi.
Se on hyvin vahva sana.
Olen tutkinut sanaa Vanhan testamentin hepreassa.
Hepreaksi syntivelka on "avon".
Olen huomannut, että se ei tarkoita pelkästään väärintekoa.
Se tarkoittaa myös tuomiota ja rangaistusta väärinteosta.
Se kattaa väärinteon sekä siitä seuraavan tuomion ja rangaistuksen.
Jumala siirsi Jeesuksen ylle syntivelan ja sen seuraukset.
Jeesus kantoi ne ristillä.
Tuossa vaihtokaupassa Jeesus otti pahuuden ylleen.
Saimme vaihtokaupassa Jumalan hyvyyden.
Tapaan havainnollistaa tätä vasemman ja oikean käden avulla.
Älä lyö vierustoveriasi nenään.
Teen edellä. Katsokaa. Jumala...
Tai tehdäänkin näin.
Pahuus tuli Jeesuksen ylle. Se on vasen käsi.
Jotta hyvyys tulisi meidän osaksemme.
Voitko tehdä perässä?
Pahuus tuli Jeesuksen ylle, -
jotta hyvyys tulisi meidän osaksemme.
Vielä kerran.
Pahuus tuli Jeesuksen ylle, -
jotta hyvyys tulisi meidän osaksemme.
Kaikki johtuu vain Jumalan loputtomasta armosta -
ja käsittämättömästä rakkaudesta.
Armoa ei voi ansaita.
Useimmat kristityt eivät tiedä, mitä armo on, -
sillä he yrittävät ansaita sitä. Ristintyötä ei voi ansaita.
Sitä ei saa yrittämällä olla hyvä. Se on pelkkää armoa.
Sen saa vain uskon kautta.
Armosta teidät on pelastettu uskon kautta.
Olen miettinyt paljon, mitä Jeesus teki puolestani.
Mieleni ei pysty koskaan täysin ymmärtämään sitä.
Herra tuli taivaasta ja otti meidän paikkamme.
Hän kärsi kauhean rangaistuksen meidän edestämme.
Hän teki sen armosta.
Käyn nopeasti läpi vaihtokaupan kahdeksan piirrettä.
Pidän tästä usein erillisen opetuksen, -
mutta käyn kohdat läpi nyt nopeasti.
Jes. 53:4-5.
"Hän kantoi meidän kipumme, otti taakakseen meidän sairautemme."
"Omista teoistaan me uskoimme Hänen kärsivän rangaistusta."
"Häntä haavoitettiin rikkomustemme tähden."
"Hän kärsi rangaistuksen, jotta meillä olisi rauha."
"Hänen haavojensa hinnalla me olemme parantuneet."
Tämä on aivan loogista.
On kaksi piirrettä.
Ensinnäkin Jeesusta rangaistiin, jotta me saisimme anteeksi.
Hän kantoi rangaistuksemme, -
joten Jumalan oikeudenmukaisuus on tyydytetty -
ja me pääsemme rauhaan Jumalan kanssa.
Olemme uskosta vanhurskautetut ja meillä on rauha Jumalan kanssa.
Jeesus kantoi sairautemme ja kipumme.
Hänen haavansa toivat meille fyysisen parantumisen.
Käydään läpi ensin hengelliset, sitten fyysiset piirteet.
Jeesusta rangaistiin, jotta me saisimme anteeksi.
Sitten fyysinen puoli.
Jeesusta haavoitettiin jotta me parantuisimme.
Uskotteko sen?
Sitten kuuluu kiittää.
Jos sen uskoo todella, kiitos nousee huulille.
Kiittäminen on uskon puhtainta ilmaisemista.
Erehdymme, ellemme kiitä.
Jes. 53:10:ssä sanotaan: -
"Mutta kun Hän antoi itsensä sovitusuhriksi," -
"Hän saa nähdä sukunsa jatkuvan, Hän elää kauan."
Ristillä Jeesuksen sielu annettiin sovitusuhriksi synnistä.
Vanhan liiton uhrimenoissa eläin tuotiin syntiuhriksi.
Syntiuhrin tuoja tunnusti syntinsä papille.
Pappi laski kätensä eläimen pään päälle.
Pappi siirsi kuvaannollisesti uhrin tuojan synnit eläimen ylle.
Eläin maksoi synnin rangaistuksen.
Synnin palkka on kuolema. Uhrieläin kuoli ihmisen puolesta.
Heprealaiskirjeessä sanotaan, ettei härkien veri riitä.
Se oli vain esikuvaa Jeesuksen ristintyöstä.
Jeesuksen sielusta tuli ihmiskunnan syntien sovitusuhri.
Emme voi ymmärtääkään, millaista Jeesuksen oli -
kaikessa puhtaudessaan ja pyhyydessään -
samastua ihmiskunnan hirvittäviin synteihin.
En ole hurskastelevaisuuteen taipuvainen, -
mutta kun ajattelen syntejä, joita yhteiskunnassamme harjoitetaan, -
kuten seksuaalielämän synnit ja luonnottomuudet, -
minua puistattaa pelkkä ajatus noihin synteihin samastumisesta.
Se on hyvin pieni esimerkki siitä, mitä tapahtui, -
kun Jeesus tuli synniksi meidän syntiemme tähden.
Se poisti synnin.
Heprealaiskirjeessä sanotaan, että VT:n uhrit -
muistuttivat ihmisiä joka vuosi synnistä.
Se muistutti siitä, että ihmiset ovat syntisiä.
Uhri riitti yhdeksi vuodeksi, mutta sitten piti taas uhrata.
Yhdellä ainoalla uhrilla Jeesus poisti synnin ikuisiksi ajoiksi.
Jeesus tehtiin synniksi meidän syntiemme edestä, -
jotta me olisimme vanhurskaita Hänen vanhurskaudestaan.
Paavali viittaa Jes. 53:10:een 2. Kor. 5:21:ssä.
Monet eivät ymmärrä sitä, sillä se on kätketty.
2. Kor. 5:21: -
"Kristukseen, joka oli puhdas synnistä," -
"Jumala siirsi kaikki meidän syntimme," -
"jotta me Hänessä saisimme Jumalan vanhurskauden."
Jeesukseen siirrettiin kaikki meidän syntimme, -
jotta me Hänessä tulisimme Jumalan vanhurskaudeksi.
Meidän oma vanhurskautemme on kuin likainen riepu.
Jes. 61:10 on minusta mieluisimpia raamatunkohtia.
"Hän pukee minun ylleni pelastuksen vaatteet," -
"Hän kietoo minut vanhurskauden viittaan."
On ihanaa saada pelastuksen vaatteet.
Mutta sen jälkeen voimme kietoutua vanhurskauden viittaan.
Paholainen voi tarkastella meitä mistä suunnasta tahansa, -
mutta se ei voi sanoa mitään meitä vastaan.
Jesaja sanoo: "Minä riemuitsen Herrasta ja iloitsen Jumalastani!"
"Hän pukee minun ylleni pelastuksen vaatteet."
"Hän kietoo minut vanhurskauden viittaan."
Kristityistä suuri osa ei ole tajunnut sitä.
Jeesuksen vanhurskaus peittää meidät.
Mennään eteenpäin.
Hepr. 2:9:ssä sanotaan: "Armollisen Jumalan tahto oli," -
"että Jeesuksen oli kärsittävä kuolema jokaisen ihmisen puolesta."
Hän siis maistoi kuolemaa jokaisen ihmisen sijasta.
Tällä tarkoitetaan Aadamin jokaista jälkeläistä.
Jumala aloitti ihmissuvun merkillisellä tavalla.
Aadam luotiin eri tavalla kuin muut elävät olennot.
Herra on sanallaan luonut taivaat, suunsa henkäyksellä tähtien joukot.
Aadamin Jumala loi savesta, jonka Hän muovaili omin käsin.
Sitten kolmiyhteisen Jumalan toinen Persoona, elämän Sana, -
kumartui, asetti huulensa savihuulille -
ja henkäisi häneen elämän henkäyksen.
Heprean kielen sana "puhaltaa" on "viapach".
P-äänne on klusiivi, chet-äänteessä henkäys kulkee kurkun läpi.
Jumala puhalsi elämänsä Aadamiin.
Ajattelepa fyysisiä seurauksia.
Saviruumiista tuli elävä sielu, jolla on silmät ja korvat.
Mikä sen sai aikaan? Jumalan Henki.
Jumalalliseen paranemiseen uskominen on loogista.
Jos kello jätättää, et vie kelloa suutarille.
Jos keho sairastuu, on järkevää viedä se valmistajamme eteen.
Herra ja etenkin Pyhä Henki on kehomme Luoja.
Kun Jumala lunasti ihmisen, -
Hän kumartui paljon alemmaksi.
Hän alentui ristinkuolemaan.
Hän heräsi kuolleista pääsiäissunnuntaina.
Hän teki luomistyön uudelleen uudessa luomisessa.
Jeesus henkäisi opetuslapsiin ja sanoi: "Ottakaa vastaan Pyhä Henki"
Kreikan puhaltaa-sana on sama kuin puhaltaa huiluun.
En usko Jeesuksen puhaltaneen yhteisesti kaikkiin heihin.
Näen Hänet mielessäni puhaltavan yksilöllisesti jokaiseen erikseen -
ei pelkästään jumalallista elämää, vaan ylösnousemuselämän.
Se on elämää, joka on voittanut synnin, kuoleman, helvetin, -
haudan ja Saatanan.
Se on täydellisesti voitokasta elämää.
Opetin tästä kerran. Jumala puhui minulle näin: -
"ikuinen elämä, jumalallinen elämä, turmeltumaton elämä," -
"voittamaton elämä ja häviämätön elämä."
Se on uudestisyntymä.
He syntyivät uudelleen. He pelastuivat.
He siirtyivät VT:n pelastuksesta, joka on vain esikuvaa, -
UT:n pelastukseen, joka perustuu valmiiksi tehtyyn työhön.
UT:n pelastus edellyttää ihmiseltä kahta asiaa.
Täytyy tunnustaa, että Jeesus on Herra, -
ja uskoa, että Jumala herätti Hänet kuolleista.
Se on uusitestamentillinen pelastus.
Jeesus maistoi kuolemaa, jotta me saisimme...
Mikä on kuoleman vastakohta?
Oikean vastauksen voi kertoa ilman teologian opintoja.
Jeesus maistoi kuolemaa, jotta me pääsemme osaksi Hänen elämäänsä.
Mennään eteenpäin.
Gal. 3:13-14.
Tämä on unohdetuimpia näkökulmia.
Jumala on puhunut siitä paljon viime aikoina.
"Kristus tuli kirotuksi meidän sijastamme" -
"niin kuin on kirjoitettu:" -
'Kirottu on jokainen, joka on ripustettu puuhun.'
"Näin tapahtui, jotta kaikki kansat saisivat siunauksen" -
"ja me Häneen uskovina saisimme luvatun Hengen."
Annamme pois kirouksen ja saamme siunauksen.
Jeesus kärsi kirouksen, jotta me saisimme siunauksen.
En ehdi tässä yhteydessä opettaa aiheesta enempää.
Opetus valaisee uudella tavalla pelastusta, parantumista ja rauhaa.
Emme voi tarkastella sitä syvemmin nyt.
Jos haluat kuvan kirouksesta, katso Jeesusta ristillä.
Hän oli ihmisten torjuma ja Jumalan hylkäämä.
Hän oli pimeydessä, tuskassa, ei maan päällä eikä taivaassa.
Hän oli täysin torjuttu ja kelpaamaton.
Täydellinen pimeys. Se on kirous.
Kiitos Jumalalle Jeesus tehtiin kiroukseksi, -
jotta me saisimme siunauksen.
Luetaan nopeasti 2. Kor. 8:9.
"Tehän tunnette Jeesuksen armon:" -
"Hän oli rikas mutta tuli köyhäksi teidän vuoksenne," -
"jotta te rikastuisitte Hänen köyhyydestään."
Ei tarvitse olla teologi, jotta voi nähdä vaihtokaupan.
Mikä on huono asia? Köyhyys. Oletteko siitä varmoja?
Mikä on hyvä asia? Rikkaus.
En käytä rikkaus-sanaa. Väärän- lainen opetus on vääristänyt sitä.
Käytän sanaa "yltäkylläisyys".
Yltäkylläisyys merkitsee ylitsevuotavaa paljoutta.
Jeesus kärsi köyhyytemme, jotta saisimme Hänen yltäkylläisyytensä.
Lisäksi on kaksi muuta piirrettä, jotka ehdin nyt vain mainita.
Ne liittyvät emotionaaliseen parantumiseen ristintyön kautta.
Jeesus kantoi häpeämme, jotta saisimme Hänen kunniansa.
Häpeän vastakohta on kunnia.
Oletteko koskaan ajatelleet, että Jeesus roikkui ristillä alasti.
Ihmiset pilkkasivat Häntä. Se oli suuri häpeä.
Hän kesti ristillä kärsimykset häpeästä välittämättä.
Niin moni ihminen on häpeän raastama.
Minulla on hyviä uutisia. Jeesus kantoi häpeäsi.
Lasten seksuaalinen hyväksikäyttö on suurimpia häpeän aiheuttajia.
Kiitos Jumalalle, on olemassa vastaus.
Jeesus kantoi häpeän, jotta saisimme Hänen kunniansa.
Viimeisenä: Jeesus kantoi torjuntamme, -
jotta saisimme osaksemme hyväksynnän.
Jeesus kantoi torjuntamme, jotta saisimme osaksemme hyväksynnän.
Ristillä Isä hylkäsi Hänet.
Jeesus huusi: "Jumalani, Jumalani, miksi minut hylkäsit?"
Jumalan Poika rukoili, mutta Jumala ei vastannut.
Jeesus kuoli muutama hetki myöhemmin sydän särkyneenä.
Ps. 69:ssä sanotaan: "Häpeä on murtanut sydämeni."
Jeesus ei kuollut fyysisten vammojen tähden.
Hän olisi voinut elää pidempään.
Hän kuoli särkyneen sydämen takia. Hylkääminen mursi Hänen sydämensä.
Jeesus kantoi torjuntamme, jotta saisimme Hänen hyväksyntänsä.
Jumala hyväksyy meidät perheenjäsenikseen.
Jumalalla ei ole toisen luokan lapsia.
Ainakin puolet ihmisistä ympärillämme -
kärsivät hylkäämisen traumoista.
Siihen ovat johtaneet lapsena koettu hylkääminen, avioero -
ja ihmisten julmuus toinen toistamme kohtaan.
Me voimme tarjota vastauksen.
Vastaus on Jeesuksen työ Golgagan ristillä.
Pelastus kattaa kaikki emotionaaliset tarpeet.
Se on täydellisen täydellinen.
Jos haluat tilata Derek Princen muita opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz